พาณิชย์เมืองคอน สั่งตรวจสอบ-ตักเตือน ร้านอาหารขายแพงเกินเหตุ
พาณิชย์เมืองคอน สั่งตรวจสอบราคาอาหารจานด่วน พร้อมตักเตือนร้าน ที่ขายแพงกว่าราคา เนื่องจากจังหวัดมีการรณรงค์ให้ผู้ประกอบการ ขายอาหารราคาเป็นธรรมตามนโยบาย คสช. ด้าน รองผู้ว่าฯ ระบุ ราคาอาหารจานด่วนควบคุมยาก แนะ ปชช. กินร้านที่ถูก ร้านแพงก็ไม่ต้องกิน ,เมื่องวันที่ 13 ส.ค.2558 นายบริรักษ์ ชูสิทธิ์ พาณิชย์จังหวัดนครศรีธรรมราช กล่าวถึงการควบคุมราคาอาหารจานด่วนในจังหวัดนครศรีธรรมราชในขณะนี้ว่า ตนต้องเร่งประสานกับกรมการค้าภายในจังหวัดนครศรีธรรมราช พร้อมส่ง จนท.ที่เกี่ยวข้องลงตรวจสอบตามร้านประเภทต่างๆ ว่าแพงเกินเหตุ หรือไม่ ติดป้ายราคาบอกไว้ในที่เห็นชัดหรือไม่ ส่วนที่มีการร้องเรียนอาหารตามห้างมีราคาแพงเกินราคาที่กำหนดไว้ ก็จะตรวจสอบอีกครั้งโดยไม่บอกให้รู้,อย่างไรก็ตาม หากพบว่าร้านใดขายอาหารแพงกว่าราคาที่ปิดประกาศไว้ ก็จะทำการตักเตือน หากยังไม่ปรับเปลี่ยนก็จะแจ้งให้ศูนย์ดำรงธรรมทราบ เนื่องจากก่อนหน้านี้ ทางจังหวัดได้รณรงค์ให้ผู้ประกอบการขายอาหารตามราคาที่เป็นธรรมตามนโยบาย คสช. ในการคืนความสุขให้ประชาชน,ด้าน นายศิริพัฒน พัฒกุล รองผู้ว่าราชการจังหวัดนครศรีธรรมราช กล่าวว่า อาหารจานด่วนเป็นอาหารที่ขายแบบอิสระ เราจะไปควบคุมไม่ได้ เมื่อมีราคาแพงสูงขึ้นเราก็อย่าไปหาซื้อรับประทานกัน ร้านนี้แพงก็อย่าไปกิน กินร้านที่ถูก เหมือนเดินห้างสรรพสินค้า เราก็ต้องเข้าใจเพราะเช่าร้านมาแพงก็ต้องขายในราคาแพงก็อย่าไปกิน เดินตามแสดงสินค้าเราไปดูเพียงอย่างเดียวค่อยกลับมากินข้าวบ้าน ก็ในเมื่อแพงก็อย่าหาซื้อมารับประทานกัน วันนี้เราต้องดูที่ตัวเองก่อน หยุดที่ตัวเองก็จะหยุดตามไปหลายๆ อย่าง.
พาณิชย์เมืองคอน สั่งตรวจสอบราคาอาหารจานด่วน เนื่องจากมีการรณรงค์ให้ผู้ประกอบการขายอาหารราคาเป็นธรรมตามนโยบาย คสช. ด้าน รองผู้ว่าฯ ระบุ ราคาอาหารจานด่วนควบคุมยาก แนะ ปชช. กินร้านที่ถูก ร้านแพงก็ไม่ต้องกิน 
บริรักษ์ ชูสิทธิ์,พาณิชย์จังหวัดนครศรีธรรมราช,พาณิชย์,นครศรีธรรมราช,ควบคุมราคาอาหารจานด่วน,อาหารจานด่วน,กรมการค้าภายใน,อาหารราคาแพง,นโยบาย คสช.,คสช.,คืนความสุขให้ประชาชน,ผู้ประกอบการขายอาหาร,ศิริพัฒน พัฒกุล,ข่าว,ไทยรัฐออนไลน์